Yfirvöld í Íran vísa algerlega á bug ábyrgð á banatilræði við rithöfundinn Salman Rushdie. Rushdie hlaut alvarlega áverka, en er nú úr lífshættu og líðan hans sögð stöðug.
Regarding the attack against Salman Rushdie in America we don't consider anyone deserving reproach, blame or even condemnation, except for (Rushdie) himself and his supporters
Varðandi árásina á Salman Rushdie í Ameríku, þá lítum við ekki svo á að þurfi að áfellast, fordæma né saka neinn um verknaðinn, nema Rushdie sjálfan og fylgjendur hans. Þetta sagði Nasser Kanaani, talsmaður utanríkisráðuneytis Írans í dag.
Hadi Matar, tuttugu og fjögurra ára karlmaður, er í haldi lögreglu vegna árásarinnar en heldur fram sakleysi sínu. Lögregla hefur enn ekki látið nokkuð uppi um bakgrunn hans né hvað honum kunni að hafa gengið til.
Rushdie var stunginn margsinnis þegar hann ávarpaði samkomu í New York í síðustu viku. Hann lifði árásina af, en slasaðist alvarlega og var um tíma í lífshættu. Rushdie hefur verið hundeltur árum saman vegna bókar sinnar Söngvar Satans, sem inniheldur lýsingar á Múhammeð spámanni. Ayatollah Khomeini, þáverandi erkiklerkur í Íran, gaf út dauðadóm yfir öllum þeim sem kæmu að útbreiðslu verksins fyrir rúmum þrjátíu árum síðan.
Fjöldi fólks hefur lýst yfir stuðningi við Rushdie og baráttu hans fyrir tjáningarfrelsi, eftir árásina, þar á meðal Bandaríkjaforseti. Kathy Hokúl Hochul, ríkisstjóri í New York, fordæmdi árásina í dag.
And I want it out there that a man with a knife cannot silence a man with a pen.
Hochul sagði hugrekki Rushdies vera innblástur og að maður með hníf, gæti ekki þaggað niður í manni með penna.

Stjórnvöld í Íran segjast enga ábyrgð bera á árás á rithöfundinn Salman Rushdie. Talsmaður íranska utanríkisráðuneytisins sagði ekki við neinn að sakast nema Rushdie sjálfan og fylgjendur hans. 